Orhon (joki)

Orhon () on Selengan oikeanpuoleinen sivujoki Mongoliassa. Sen pituus on 1 124 kilometriä ja valuma-alueen laajuus on 132 800 neliökilometriä. Orhon on Mongolian pisin joki. Se saa alkunsa Hangaivuorilta ja virtaa kohti pohjoista. Alajuoksu on liikennöintikelpoinen. Orhonin suurin sivujoki on Tuul.

Jokilaaksossa sijaitsee kaksi merkittävää arkeologista kokonaisuutta: muinaisten uiguurien pääkaupunki Har balgas ja mongolivaltakunnan keskus Karakorum. Alueelta on löydetty myös turkkilaisia riimukirjoituksia. Vuonna 2004 Orhonin jokilaakson kultturimaisemasta tuli Unescon maailmanperintökohde.

Lähteet

Aiheesta muualla

 Unescon maailmanperintösivusto 

Mongolian joet
Unescon maailmanperintökohteet Mongoliassa